**LĪGUMS Nr. 5-1/16-140**

**Līgums Nr.**

**Iepirkumam nr. LLKC 2016/8**

„Auditoriju tehniskais aprīkojums un tā uzstādīšana”

Ozolniekos, 2016.gada 25.jūlijā

**SIA “Latvijas Lauku konsultāciju un izglītības centrs”** (turpmāk - “Pasūtītājs”), reģistrācijas Nr. 40003347699, juridiskā adrese: Rīgas iela 34, Ozolnieki, Ozolnieku pagasts, Ozolnieku novads, tās valdes priekšsēdētāja Mārtiņa Cimermaņa personā no vienas puses, un

**SIA “SOLAVI”,** reģistrācijas Nr. 40003985319, juridiskā adrese: Plēnes iela 4, Rīga, LV-1046, tās valdes priekšsēdētāja Inta Bērziņa personā (turpmāk – „Izpildītājs”) no otras puses, turpmāk kopīgi saukti “PUSES” noslēdz līgumu (turpmāk tekstā - LĪGUMU) par sekojošo:

1. **Līguma priekšmets**
	1. Pasūtītājs pasūta un Izpildītājs apņemas veikt Auditoriju tehniskā aprīkojuma piegādi un uzstādīšanu (turpmāk tekstā – Prece) un garantijas apkalpošanu saskaņā ar Tehnisko specifikāciju - tehnisko piedāvājumu (Līguma 1. pielikums) un Izpildītāja Finanšu piedāvājumu (Līguma 2. pielikums).
2. **Pasūtījuma kvalitāte un apjoms**
	1. Izpildītājs nodrošina savlaicīgu un kvalitatīvu Preces piegādi un garantijas apkalpošanu, atbilstoši iepirkumā iesniegtajam piedāvājumam, Tehniskajām specifikācijām - tehniskajam piedāvājumam (1. pielikums), Finanšu piedāvājumam (Līguma 2. pielikums), šī Līguma nosacījumiem un Latvijas Republikā spēkā esošajiem normatīvajiem aktiem.
	2. Preces piegādes vieta: Rīgas iela 34, Ozolnieki, Ozolnieku pagasts, Ozolnieku novads LV-3018.
3. **Piegādes nosacījumi**
	1. Izpildītājs nodrošina Preces piegādi un uzstādīšanu līdz 2016.gada 1.augustam Līguma 2.2. punktā norādītajā Preces piegādes vietā.
	2. Pēc Preces piegādes un uzstādīšanas attiecīgajā piegādes vietā Izpildītāja pārstāvis iesniedz Pasūtītāja pārstāvim parakstīšanai Preces pieņemšanas – nodošanas aktu 2 (divos) eksemplāros un Preču pavadzīmi – rēķinu 2 (divos) eksemplāros.
	3. Pēc Preces pieņemšanas – nodošanas akta un rēķina parakstīšanas Pasūtītāja pārstāvis Preces pieņemšanas – nodošanas akta un Preču pavadzīmes - rēķina vienu eksemplāru patur sev, bet otru eksemplāru atdod Izpildītāja pārstāvim.
4. **Līguma summa un norēķinu kārtība**
	1. Līguma summa ir **EUR 12650.00** (Divpadsmit tūkstoši seši simti piecdesmit euro un 00 centi), neieskaitot 21% pievienotās vērtības nodokli (PVN).
	2. Līguma summā ietilpst visas ar Tehniskajā specifikācijā noteikto prasību izpildi saistītās izmaksas, tajā skaitā visas izmaksas, kas saistītas ar piegādi un uzstādīšanu.
	3. Līguma 2. pielikumā noteiktā Līguma summas apmaksa tiks veikta pēc abpusēja Preces pieņemšanas nodošana akta un rēķina parakstīšanas brīža, pārskaitot Līguma summu uz Izpildītāja norādīto bankas kontu, izņemot gadījumu, kad saskaņā ar Līguma 7. sadaļā noteikto kārtību tiek pieprasīts Līgumsods.
	4. Noteiktā summas apmaksa par Preces garantijas apkopju veikšanu garantijas periodā (ja tāda būs paredzēta) tiks veikta 15 (piecpadsmit) kalendāro dienu laikā pēc Pušu pilnvaroto pārstāvju abpusēji parakstīta Garantijas apkopes pieņemšanas – nodošanas akta un rēķina par faktiski izpildītajiem apkopes darbiem.
5. **Pušu pienākumi un tiesības**
	1. Pasūtītāja pienākumi un tiesības:
		1. Pasūtītāja pienākums ir pieņemt saskaņā ar šo Līgumu veikto Preces piegādi un uzstādīšanu, un Preces garantijas apkopes darbus garantijas periodā un samaksāt Līguma summu par veikto Preces piegādi un garantijas apkopēm garantijas periodā saskaņā ar Līguma nosacījumiem;
		2. Pasūtītāja tiesības ir saņemt Preci un to garantijas apkalpošanu saskaņā ar Līguma un/vai Iepirkuma Nolikuma nosacījumiem.
	2. Izpildītāja pienākumi un tiesības:
		1. Izpildītāja pienākums ir veikt Preces piegādi un uzstādīšanu, un Preces garantijas apkopju veikšanu garantijas periodā saskaņā ar Līguma un/vai Iepirkuma Nolikuma nosacījumiem;
		2. Izpildītāja tiesības ir saņemt samaksu par veikto Preces piegādi un veiktajām Preces garantijas apkopēm garantijas periodā saskaņā ar Līguma nosacījumiem;
		3. Izpildītājs apņemas pēc Pasūtītāja lūguma nekavējoties novērst Preces darbības traucējumus Preces garantijas perioda laikā.
	3. Katra Puse ir atbildīga par Līguma nepildīšanu vai par to, ka Līgums nav pienācīgi izpildīts tās vainas dēļ.
6. **Garantijas apkalpošana**
	1. Garantijas periods Precei ir 24 (divdesmit četri) mēneši.
	2. Garantijas periods Precei sākas ar datumu, kad parakstīts Preces pieņemšanas – nodošanas akts un Preču pavadzīme – rēķins par konkrētās Preces piegādi.
	3. Izpildītājs garantē piegādātās Preces darbību atbilstoši to tehniskās specifikācijas nosacījumiem visā garantijas spēkā esamības laikā un ir atbildīgs par visu bojājumu, kas nav radušies Preces ekspluatācijas noteikumu pārkāpumu dēļ, trūkumu un/vai defektu novēršanu, nodrošinot tehnisko atbalstu, sākot ar attiecīgā Preces pieņemšanas – nodošanas akta un Preču pavadzīmes – rēķina parakstīšanas brīdi.
	4. Izpildītājs Preces garantijas laikā nodrošina Preces garantijas apkopju veikšanu atbilstoši Tehniskajās specifikācijās – Tehniskajā piedāvājumā (Līguma 1. pielikums) noteiktajam.
	5. Jebkuru, trūkumu, bojājumu un/vai defektu novēršanu (t. sk. Preces nogādāšana līdz servisa vietai un atpakaļ no to atrašanās vietas) garantijas perioda laikā Izpildītājs veic bez maksas, ievērojot šādu kārtību un termiņus:
		1. ja tiek atklāti Preces trūkumi, bojājumi un/vai defekti, Izpildītājs par to tiek informēts rakstiski uz Izpildītāja e-pastu (e-pasta adrese: info@solavi.lv
		2. vai telefoniski (tālrunis: 6760 7128) vai pa faksu (faksa Nr. 6760 7127);
		3. pēc informācijas saņemšanas telefoniski vai pa e-pastu, vai faksu Izpildītāja pārstāvis attiecīgajā Preces atrašanās vietā ierodas 24 (divdesmit četru) līdz 48 (četrdesmit astoņu) stundu laikā darba dienās. Pēc Izpildītāja pārstāvja ierašanās attiecīgajā Preces atrašanās vietā vai Preces nogādāšanas Izpildītāja noteiktajā servisa vietā par konstatēto nekavējoties tiek sastādīts un abpusēji parakstīts akts, kurā tiek noteikti trūkumu, bojājumu un/vai defekti, rašanās cēloņi, novēršanas risinājums un termiņš;
	6. Trūkumi, bojājumi un/vai defekti, kas radušies Izpildītāja vainas dēļ, Izpildītājam jānovērš bez maksas.
7. **Līgumsods**
	1. Gadījumā, ja Izpildītājs neizpilda saistības, tajā skaitā garantijas saistības, paredzētajos termiņos, un Pasūtītājs rakstiski pieprasa no Izpildītāja maksāt Līgumsodu, Izpildītājs maksā Pasūtītājam Nokavējuma procentus 0.1% (viena desmitā daļa procenta) apmērā no Līguma summas bez PVN par katru nokavēto dienu, ja minētais nokavējums radies Izpildītāja vai Izpildītāja Līgumā iesaistītu trešo personu dēļ.
	2. Gadījumā, ja Pasūtītājs nesamaksā Izpildītājam Līguma maksājumu paredzētajos termiņos, un Izpildītājs rakstiski pieprasa no Pasūtītāja maksāt Izpildītājam Līgumsodu, Pasūtītājs maksā Izpildītājam Nokavējuma procentus 0.1% (viena desmitā daļa procenta) apmērā no Līguma summas bez PVN par katru nokavēto dienu.
	3. Gadījumā, ja Līguma izpilde pēc abpusējas līguma parakstīšanas tiek pārtraukta Izpildītāja vainas dēļ, Izpildītājs maksā Pasūtītājam līgumsodu 10% (desmit procentu) apmērā no Līguma kopējās summas bez PVN.
	4. Līgumsoda un nokavējuma procentu pieprasīšanas kārtība: Lai pieprasītu Līgumsodu un/vai nokavējuma procentus no otras Puses, 5 (piecu) darba dienu laikā pēc saistību faktiskās izpildes dienas (tas ir, Preces piegādei – Preces pieņemšanas nodošanas aktā noteiktais datums (Līguma 3. sadaļa); maksājumu izpildei – datums, kad Puses noteiktā kredītiestāde ir veikusi maksājumu; garantiju izpildei – atbilstoši šī Līguma 6.4. punktā noteiktajai kārtībai sastādītajā aktā norādītais datums) Līgumsoda un/vai nokavējuma procentu pieprasītājpuse sagatavo un paraksta Aktu par Līgumsodu un/vai nokavējuma procentiem, kuru nosūta otrai Pusei. 3 (trīs) darba dienu laikā pēc Akta par Līgumsodu un/vai nokavējuma procentu saņemšanas otra Puse:
		1. piekrīt Līgumsoda un/vai nokavējuma procentu apmēram, parakstot un nosūtot Aktu par Līgumsodu otrai pusei, vai
		2. nepiekrīt Līgumsoda un/vai nokavējuma procentu apmēram, neparakstot Aktu par Līgumsodu nu/vai nokavējuma procentiem un nosūtot motivētu atteikumu parakstīt Aktu par Līgumsodu un/vai nokavējuma procentiem otrai Pusei. Šajā gadījumā 3 (trīs) darba dienu laikā pēc atteikuma saņemšanas par Līguma izpildi atbildīgā persona no Līgumsoda un/vai nokavējuma procentu pieprasītājpuses atkārtoti pieprasa Līgumsodu un/vai nokavējuma procentus no otras Puses vai nosūta otrai Pusei paziņojumu par Līgumsoda un/vai nokavējuma procentu pieprasījuma atsaukšanu.
	5. Līgumsoda un/vai nokavējuma procentu samaksas kārtība:
		1. gadījumā, ja tiek veikts maksājums – Pasūtītājs 10 (desmit) darba dienu laikā pēc Akta par Līgumsodu un/vai nokavējuma procentu parakstīšanas veic samaksu par piegādāto Preci, no tā ieturot Līgumsodu un/vai nokavējuma procentus un nosūtot Izpildītājam rēķinu par Līgumsoda un/vai nokavējuma procentu ieturēšanu;
		2. pārējos gadījumos – 5 (piecu) darba dienu laikā pēc Akta par Līgumsodu un/vai nokavējuma procentu parakstīšanas viena Puse nosūta otrai Pusei rēķinu par Līgumsodu, kurš tiek apmaksāts 10 (desmit) darba dienu laikā pēc tā saņemšanas, pārskaitot attiecīgo summu uz Puses norādīto bankas kontu.
	6. Šī Līguma 7.1. un 7.2. punktā noteiktā Līgumsoda un Nokavējuma procentu samaksa neatbrīvo Puses no šajā Līgumā noteikto saistību pilnīgas izpildes.
8. **Nepārvarama vara**
	1. Šī Līguma izpratnē nepārvarama vara nozīmē notikumu, kas ir ārpus Puses pamatotas kontroles un kas padara Pusei savu no šī Līguma izrietošo saistību izpildi par neiespējamu.
	2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no šī līguma vai saistību nepildīšanu, ja Puses nespēja izriet no nepārvaramas varas notikuma, ja Puse, kuru ietekmējis šāds notikums (a) ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šī Līguma noteikumus, un (b) ir informējusi otru Pusi pēc iespējas ātrāk par šāda notikuma iestāšanos.
	3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
	4. Ja nepārvaramas varas apstākļi turpinās ilgāk par 1 (vienu) mēnesi, Pusēm jāvienojas par saistību izpildes atlikšanu, izbeigšanu vai turpināšanas procedūru.
9. **Līguma darbības termiņš**
	1. Šis Līgums stājas spēkā pēc tā abpusējas parakstīšanas un darbojas līdz Līgumā noteikto saistību pilnīgai izpildei.
10. **Līguma grozīšana un izbeigšana**
	1. Līgumu var grozīt, papildināt vai mainīt Līguma nosacījumus (izņemot Līguma summu),
	ievērojot Publisko iepirkumu likuma 67.1 pantā noteiktos nosacījumus, lai tā izpilde būtu Pusēm izdevīga, noformējot rakstisku Pušu vienošanos, kas kļūst par šī Līguma neatņemamu sastāvdaļu.
	2. Ja Izpildītājs nepilda vai pārkāpj šī Līguma saistības, Pasūtītājs ir tiesīgs vienpusējā kārtībā atkāpties no šī Līguma, paziņojot par to rakstiski otrai Pusei 15 (piecpadsmit) dienas iepriekš.
11. **Strīdu izskatīšanas kārtība**
	1. Puses pieliks visas pūles, lai savstarpēji risinātu visus strīdus, kas izriet vai rodas saistībā ar šo Līgumu vai tā interpretāciju.
	2. Jebkura strīda risināšanai Pušu starpā par jautājumiem, kas izriet no šī Līguma un ko neizdodas atrisināt 30 (trīsdesmit) dienu laikā pēc tam, kad viena no Pusēm saņēmusi otras Puses pieprasījumu savstarpējam risinājumam, jebkura no Pusēm ir tiesīga vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem.
12. **Citi noteikumi**
	1. Līgums sastādīts uz 10 (desmit) lapām un parakstīts 2 (divos) eksemplāros, katrai Pusei pa vienam eksemplāram. Visiem eksemplāriem ir vienāds juridiskais spēks.
	2. Līguma 2 (divi) pielikumi ir šī Līguma neatņemamas sastāvdaļas:

1. pielikums – Tehniskais piedāvājums un tehniskā specifikācija;

2. pielikums – Finanšu piedāvājums.

* 1. Pusēm ir jāinformē vienai otra nedēļas laikā par savu rekvizītu (nosaukuma, adreses, norēķinu rekvizītu un tml.) un par Līguma izpildi atbildīgo personu maiņu rakstiski, apstiprinot ar parakstu un zīmogu. Šādā gadījumā atsevišķi Līguma grozījumi netiek gatavoti.
1. **Pušu juridiskās adreses, bankas rekvizīti un paraksti**

|  |  |  |  |
| --- | --- | --- | --- |
|  |  |  |  |
| **Pasūtītājs** | **Izpildītājs** |  |  |

**SIA “Latvijas Lauku konsultāciju un SIA “SOLAVI”**

**izglītības centrs”** Reģ.Nr. 40003985319

Reģ. Nr. 40003347699 PVN reģ.Nr.LV40003985319

PVN reģ.Nr. LV40003347699

Rīgas iela 34, Ozolniekos, Plēnes iela 4, Rīga, LV-1046

Ozolnieku pagasts,

Ozolnieku novads,

LV-3018

Konts: LV37HABA0551020368284 Konts: LV65HABA0551019593332

\_\_\_\_\_\_\_\_\_\_\_\_\_\_\_\_\_\_\_\_\_ M.Cimermanis ­­­­\_\_\_\_\_\_\_\_\_\_\_\_\_\_\_\_\_\_\_I.Bērziņš

1.pielikums

**TEHNISKĀ SPECIFIKĀCIJA**

Iepirkumam „ Auditoriju tehniskais aprīkojums un tā uzstādīšana”.

Iepirkuma identifikācijas Nr. LLKC 2016/8

2.pielikums

**FINANŠU PIEDĀVĀJUMS**

Iepirkumam „Auditoriju tehniskais aprīkojums un tā uzstādīšana”.

Iepirkuma identifikācijas Nr. LLKC 2016/8

|  |  |  |
| --- | --- | --- |
|  | **Iepirkuma priekšmets** | **Cena, EUR (bez PVN 21%)** |
| 1. | Auditoriju tehniskais aprīkojums un tā uzstādīšana | 12650.00 |
|  | **Kopā cena bez PVN** | 12650.00 |
|  | **PVN (21%)** | 2656.50 |
|  | **Kopā cena ar PVN** | 15306.50 |